經數:一八二七

經名:百論疏卷上之中

頁數:二四一

上	欄

寶. 卽如此論. 四者敬二. 如地論但敬人法. 人

法者敬三寶不盡. 作人法名則總談一切. 五

者唯敬於佛. 如地持論也. 此論但敬三寶者.

爲欲□邪令識歸依之地亦遍請加護. 旣非

釋經故不別敬經主. 旣是當時往復亦無造

論之意. 三明歸敬時節. 問提婆何時有此歸

敬耶. 答提婆初在王廷擊於論鼓. 八方論士

一時雲集. 故先登高座立於三寶. 謂一切諸

聖中佛聖最第一. 一切諸法中佛法最第一.

一切諸衆中佛僧最第一. 若能屈我此言斬

首相謝. 破邪已後還於閑林撰以爲論. 方有

此歸敬也. 四明所歸敬. 問此論爲敬一體三

寶爲敬別體耶. 答爲此一問故提婆出興. 所

以然者. 僧□計一. 衛世師執異. 旣稱外道.

今存一異. 寧是內人. 故不應問也. 問外道計

邪一異. 三寶爲正一異. 豈可同口而言□皆

破斥耶. 答雖稱邪正不同而同是一異. 一異

同故則同是邪. 所以同破. 問若三寶一異□

皆破者. 衆生何所依歸. 答必謂有人能歸有

三寶所歸名爲有見. 乃是歸有非歸佛也. 謂

有三可歸卽是三見. 所以經云. 佛見法見及

以僧見乃至我人衆生斷常等. 見皆可一類

也. 問若爾應無能歸所歸. 答若言無三可歸.

則是歸無. 復是無見. 亦有亦無非有非無非

三不三皆是諸見. 非歸三也. 所以然者. 歸三

本令息見. 今遂於歸生見. 豈是歸耶. 問若爾

今云何歸三寶耶. 答此論言而無當破而不

執. 若能蕭焉無寄. 事不失眞. 卽是識三. 名歸

三矣. 問若三寶非一異者. 昔何故說三今說

中	欄

一耶. 答無名相中爲衆生故說於一異. 昔爲

破外道邪三故說三異. 今爲破內學三異故

明不異. 欲令內異不異悟非異非不異無言

之道耳. 問今說一佛指何爲一耶. 答大意而

言. 道旣無二三寶體寧異耶. 今正因一道淸

淨故名爲一. 但此一道隨處目之. 若依涅槃

義. 則三寶皆以涅槃爲體. 是以經云. 菩薩思

惟. 云何三事與我一體. 佛自釋言. 我說三事

卽涅槃故名一體. 若依佛性義. 則三寶皆以

佛性爲體. 所以經云. 如是三歸性卽是我之

性. 若就眞諦明三寶. 三寶今同用眞諦爲體.

是以經云. 若能觀三寶常住同眞諦. 若就常

義明三寶. 同用常爲體. 是故經云. 我亦不

說佛法衆僧無有差別. 唯說常住無差別耳.

若依淨名入不二法門明三寶. 皆無爲相與

虛空等. 卽以無爲爲體. 此皆隨義說之無相

違背. 問經云名一義異名異義異. 何者是一

體異體耶. 答同一常名而有三義. 謂一體三

寶也. 名義俱異此是異體三寶也. 問已知一

異俱是假名. 今論何所歸耶. 答考而言之. 實

不歸於一異. 據方便用. 一異雙歸. 欲申正三

破彼邪三. 故歸於異三. 今因異三悟於無異.

故歸不異三. 問雙歸一體異體. 應雙是大小

乘論. 答今正以雙含一異乃是大乘. 又雖明

大小意. 正明大故是大乘. 又一體爲實異體

爲權. 如法華是大乘經. 具有權實. 今是大乘

論. 亦具有權實. 問佛昔破外道邪三. 旣是異

體. 提婆亦破外道邪三申於正三. 寧一體耶.

答佛昔依小乘破故辨小三. 今依大破故辨

下	欄

大三. 又若言同破外道邪三同明異體三者.

涅槃經亦破外道. 可明異體三耶. 三寶義中

自當委說. 問異體. 三有幾種. 答略明有二. 一

□邪三明於正三. 二治病三. 一切衆生皆是

病人. 佛爲良醫法爲妙藥僧看病人. 故衆生

病愈. 五釋三寶次第者. 就歸三寶卽爲三別.

但三寶次第有三. 一修行次第. 前法次僧後

佛. 以前有所行之法. 次修行未滿爲僧. 行滿

具足名佛. 二應跡次第. 前僧次佛後法. 初厭

世出家名僧. 行行已滿成佛. 得佛竟方轉法

輪故有法. 三化儀次第. 前明成佛次明說法

後方有僧. 今依化儀次第故敬讚三寶. 就敬

佛之中爲二. 一總標能禮之儀容所禮之尊

貴. 二別歎佛德釋成敬讚. 頂禮者此標能禮

之儀容也. 禮有三種. 一者下禮. 所謂揖也. 二

者中禮. 四支著地頂不戴足. 三者上禮. 一身

之中頭尊足卑. 今以己之尊禮彼之卑. 蓋是

敬情之至. 故是上禮. 又有三禮. 一形禮而心

不禮. 如調達禮佛. 外形雖禮內欲毁. 二心

禮而形不禮. 如善吉端坐觀佛法身佛歎名

眞禮佛. 三形心俱禮. 卽是提婆形有府仰名

爲形禮. 達尊卑不二卽心禮也問今云何禮

佛. 答雖有府仰而實無屈申. 卽生四智稱順

佛心. 如雖有府仰而實無屈申卽如來智. 雖

無屈申而有府仰卽佛智. 任運現前爲自然

智. 不從師得爲無師智. 作此禮者非唯是禮

佛. 亦卽是佛. 以四智名佛. 旣生四智. 寧非佛

耶. 禮佛旣爾. 六根運用皆然. 則□入佛知見

是三世佛之本意也. 佛哀世尊者. 此標所禮

經數:一八二七

經名:百論疏卷上之中

頁數:二四二

上	欄

之尊號. 所以標此三號凡有三種. 一略說. 謂

如來應供正遍知. 多依梵語呼之. 二處中說.

卽是十號. 多以此土之名也. 三無量號. 如智

度應明十號外復有諸號. 謂度彼岸等. 亦如

華嚴名號品說. 今此中但標三號者凡有二

義. 一者攝德略周. 佛名爲覺. 所謂智慧. 哀

是慈悲. 謂功德也. 福慧旣具故爲物所尊. 略

擧此三則德號修攝. 二者標佛. 此則攝十號.

哀與世尊則十號外無量號也. 故智度論列

於十號始自如來終竟於佛. 故知擧佛則攝

十號. 哀與世尊則十號外無量號也. 問何故

擧佛攝十號耶. 答一欲擧終攝始. 二佛號無

三寶之初. 餘號不爾. 三佛爲智慧. 哀爲功德.

欲下對大哀稱歎福慧俱備. 問何故偏以哀

爲福對上慧耶. 答佛是波若. 哀爲大悲. 波若

不著有. 以超凡故. 大悲不染空. 以越聖故. 爲

六道之父三聖之尊. 是以偏擧也. 又今欲破

邪顯正. 請如來大悲哀愍威靈加護. 三者八

百年時諸外道等沒邪見海甚可哀傷. 亦願

加護使□邪入正也. 於無量劫下第二稱歎

佛德釋上三號. 今就此文八義釋之. 第一直

歎佛德. 初句歎大悲外被. 次句美結習內除.

以具內外二德故天龍咸敬. 二者初句歎功

德業. 次結習內除歎智慧業. 以福慧旣圓爲

世所尊故天龍咸敬. 三者一一句中皆歎因

果. 上辨大哀歎果地功德. 於無量劫能拔物

苦歎因中功德也. 煩惱已盡歎因中智斷. 習

亦除歎果地智斷. 以功德智慧因果旣圓爲

物所尊故天龍咸敬. 四者歎佛三德釋上三

中	欄

號. 於無量劫能拔物苦者釋上哀號. 結習已

除釋上佛號. 天龍咸敬釋世尊號. 五者爲異

外道. 外道不能荷物苦故無有大哀. 具有結

習不得稱佛. 尙尊於釋梵. 豈爲釋梵所尊. 故

無世尊號. 六者能拔物苦異二乘無有慈悲.

結習□除異彼菩薩餘殘煩惱. 故智度論云.

爲菩薩時斷煩惱. 得佛時除習氣. 故知明習

已除異於菩薩. 天龍咸敬異於外道. 七者此

文鉤□次第相釋. 初歎佛大悲能拔物苦者.

衆生所患唯畏於苦. 故初歎佛能救之. 若自

有患何能拔他. 故歎結習內除自無有患能

拔物苦. 我以後釋前. 內自無患外能濟他. 此

可崇重. 故明天龍咸敬. 八者拔物苦明能

拔他果患. 結習內除自無因累. 自無因累卽

知無果累. 拔他苦果卽斷物苦因. 自他因果

患累都亡甚可尊重. 故天龍咸敬. 亦禮無上

下第二敬法寶亦開爲二. 初標能禮之儀容

所禮之尊法. 次兩句歎釋法寶. 亦禮者禮佛

於前. 今次敬法故云亦禮也. 然敬三寶凡有

三種. 一者敬而不歎. 二歎而不敬. 三亦敬亦

歎. 卽是提婆也. 無上照世法者出所禮之法

也. 言無上者. 一切九十六術經書記論旣是

邪說稱爲有上. 佛法正說名爲無上. 就佛法

內人天是世間敎名爲有上. 三乘出世之法

名爲無上. 就出世中二乘是方便法名爲有

上. 大乘之法名爲無上. 若依攝論明三乘義.

一者小乘. 二者大乘. 三者一乘. 一乘最勝名

爲無上. 餘之二種稱爲有上. 一乘之內有因

有果. 因行未極名爲有上. 果德究竟名爲無

下	欄

上. 所言照世者. 中道實相能生正觀明照世

間故云照世. 又照世者. 由法寶能示邪正及

以權實故名照世也. 前明無上法寶之體. 次

云照云. 法寶之用. 所言法者卽此實相體. 可

□摸故名爲法. 問法寶有幾種. 答數論師云

有四種法寶. 一境界法. 二無爲果. 三善業

四文字. 智度論五十卷解發趣品云. 法有三

種. 一者無上法所謂涅槃. 二涅槃方便謂八

聖道. 三者一切善語謂八萬法藏十二部經

也. 能淨瑕穢止戱論者第二歎釋法寶. 今以

五番釋之. 一者前明無上照世辨法寶之體.

今歎法寶之用. 此之體用餘人所無. 唯佛能

說. 故云諸佛世尊之所說. 二者無上照世謂

生善也. 今明滅惡. 滅惡生善餘人所無. 唯佛

能說. 故擧人證成. 三者照世法謂實相般若.

由實相故能生正觀. 故名照世也. 能淨瑕穢

者歎觀智波若. 正觀旣生故能滅戱論. 諸佛

所說者歎文字波若. 非但波若有三種. 法寶

亦唯此三. 謂報智敎也. 四者前標無上照世

二義. 此下以二句釋之. 能淨瑕穢釋前照世.

諸佛所說釋前無上. 以能說之人旣是世尊

故所說之法名爲無上. 五者爲譏外道. 外道

是邪見之法. 不能除物垢. 故不能淨於瑕穢.

故不名照世人. 非世尊所說不名無上. 問淨

瑕穢止戱論此有何異. 答宋代道憑法師釋

此論之元首也. 瑤公等□探用爲疏. 其人云.

歎法寶卽是論捨罪福品. 無上照世此是能

捨. 謂無相智也. 淨瑕穢謂捨罪也. 取相之福

名爲戱論. 止戱論卽捨福也. 大品云. 淨修十

經數:一八二七

經名:百論疏卷上之中

頁數:二四三

上	欄

善業道無諸瑕穢. 故知淨瑕穢卽捨罪. 以此

論初品云. 捨名心不著. 故知著福卽是戱論.

又瑕是瞋. 穢卽是貪. 戱論爲癡. 歎此法寶能

滅三毒. 又淨瑕穢就喩說門歎. 重者爲穢. 輕

者爲瑕. 止戱論就法說門歎. 戱論有二. 一者

愛論. 二者見論. 如中論法品說. 幷及下第三

次敬僧寶. 然歸敬三寶凡有三意. 敬佛則標

三號三德爲廣也敬法則二號二德爲中也.

敬僧則一號一德爲略. 可互類也. 然頂禮之

言遍敬三寶. 但作偈歸歎. 令辭章巧妙故敬

佛稱爲頂禮. 敬法爲亦禮. 敬僧云幷及. 八輩

者. 上辨能禮之容儀. 今出所禮之人所. 四果

四向名爲八輩. 初至是向非果. 後但是果而

非向. 中間三人亦向亦果. 故雜心云. 以有

五事故說有八人名. 前後事各一. 中間則有

三. 然數論及十八部異釋云1亦□非正意. 今

但約虛妄重輕就觀解明昧. 故無階級中作

階級說. 不如數論所定執. 問今大乘之論.

云何及敬聲聞僧耶. 答八輩通於小大不偏

局聲聞. 故龍樹釋三乘共十地明. 聲聞菩薩

相配釋之. 故知八輩亦通大小. 問聲聞八輩

其文易明. 菩薩八輩請陳其相. 答將智度論

釋三乘共地配之亦可知矣. 外曰下第二諍

三寶之眞僞. 三番問答. 次第相生. 卽爲六

意. 第一外曰領偈定尊. 第二內曰驚問反質.

第三外曰出疑呵內. 第四內曰對邪顯正. 第

五外曰□德齊內. 第六內曰懸非指後. 總談

諸論凡有二種. 一稱問答. 二名次標內外

兩曰. 稱問答者. 賓主則定. 問則賓. 答便爲

中	欄

主. 內外兩曰者. 爲顯此論賓主不定. 或提

婆昇塵外道擊揚. 或外道立宗而提婆論義.

今標內外兩曰則顯更互爲賓王. 又餘論多

對同學故稱問答. 今對異學. 宜名內外. 問斯

論旣互爲賓主. 誰前昇座. 答如前所明. 提婆

前登高座稱三寶第一也. 問有幾種外耶. 答

略明二種. 一自樹外卽僧□之流. 二學內成

外卽迷大小乘敎者也. 偈言世尊之所說者.

此領上諸佛世尊之所說也. 何等是世尊者

正定尊也. 八百年時所宗非一. 是故生問. 又

論主前以半偈譏彼外人. 明向法寶之妙唯

是佛說餘人所無. 外還領之卽以譏於內. 是

故致問. 又外道雖知提婆敬佛以爲世尊. 但

論義之方必須前定也. 內曰汝何故生如是

疑者. 第二驚問反質. 凡定有四意. 一理不應

問. 所以然者. 天無兩日土無二王. 三千世界

唯有一佛. 若問何等日照何等爲尊. 理不應

問也. 二呵外人不領前旨. 我前云諸佛世尊

之所說. 已稱佛爲世尊. 何得復問是何等尊.

三者欲引出外人令彼廣述師宗爲內破本.

四者令其難勢萎折故反質之. 故於四種答

中用反質答也. 外曰下第三出疑呵內卽二.

前出疑次呵內. 出疑之中前總後別. 總出疑

者. □前四問. 汝言理不應問者. 今明道理應

問. 所以然者. 九十六種各稱天無兩日. 唯我

爲尊. 二者汝言不領前旨. 此亦不然. 諸師旣

各稱世尊. 亦各自樹爲佛. 佛者覺也. 故涅槃

云. 六師云. 一切世間不知見覺. 唯我師一人

獨知見覺. 豈非佛耶. 三者汝若引我令廣述

師宗爲汝破本. 汝上已列三寶亦應爲我破

下	欄

本. 四者汝前反質令難擧萎折者. 若無道理

難可令萎折. 旣是有理之疑. 得汝反質轉更

顯明. 有人言下第二別出疑事. 又分爲二. 初

明天爲世尊. 次辨人爲世尊. 所以初天次人

者凡有二義. 一天勝人劣以爲次第. 二久劫

以來已有於天故天前出. 從此劫初始有於

人故後列人. 所以但列人天者. 凡稱世尊不

出人天故. 擧人天總攝一切. 又外道不知有

天中之天是於世尊. 故但列人天. 問中論智

度論皆列此天與今何異. 答若約人明者. 中

百二論皆是註論人列. 智度論是龍樹自列.

就義明者. 中論所列擧人. 爲明法義. 所以明

法者. 論主申佛八不無生. 序諸外道有二種

謬. 一者不知因緣生義. 二者不知本自無生.

是故佛與外道爲諍於法之是非故列彼二天.

智度論及此論爲諍人眞僞. 所以列之. 問中

論何故前列自在後列韋紐. 今前列韋紐後

列自在. 答此之二天卽是本跡. 中論前本後

跡. 卽是以本垂跡. 百論前跡後本. 以跡顯本.

所以然者. 中論爲明生義. 生爲法本故前明

於本. 此論不爲明本但明人尊. 夫立人尊要

須前示於跡後明於本. 佛身亦然. 問智度論

何故列三. 今但列二. 答中論已明. 一者梵天

還在韋紐齊內. 列韋紐則攝彼天. 二者外道

有二身三身之義. 智度論具辨三身. 此中但

明於二. 猶如佛法中或有三身或明於二身.

別有提婆論云. 韋紐名那羅延天. 從齊生蓮

華. 蓮華生梵天. 梵天爲衆生祖. 從梵天口生

婆羅門. 臂生刹利. 脅生毘舍. 脚生首陀. 大

經數:一八二七

經名:百論疏卷上之中

頁數:二四四

上	欄

地是其戒場. 一切衆生於此場上殺生祀天

皆生彼天. 摩醯首羅者提婆論云. 六道衆生

天地之物. 皆是自在天身. 故自在天略明三

身. 一自在身. 二那羅延身. 三梵天身. 自在

天身總有八分. 虛空爲頭. 日月爲眼. 地是身.

河海爲尿. 山丘爲糞. 風爲命. 一切火爲熱氣.

一切衆生是身內□. 迦毘羅者第二次列三

仙以爲世尊. 迦毘羅此云黃頭仙亦云金頭.

頭有金色故以名之. 金七十論云. 迦毘羅此

云赤色仙. 劫初時從空而出. 自然有四德. 一

法二智慧三離欲四自在. 總此四法以成其

身. 如內法佛具常樂等四德. 此四法是覺諦

攝. 故覺有八分. 四卽法等四分. 次不淨覺□

此四分也. 所言法者. 外國名摩耶尼. 此云法

相. 法相有五. 一無嗔□. 二恭敬歸依. 三內外

淸淨. 四咸少飮食. 五不放逸. 又有五法. 一不

殺. 二不盜. 三梵行. 四實語. 五無諂曲. 故名

法也. 二者智慧有二種. 一外智二內智. 外智

者謂六種論. 一式叉論. 二毘伽羅論. 三劫波

論. 四樹提論. 五闡陀論. 六尼祿多論. 知此六

論名爲外智. 內智者謂三德自性我及異智.

次中間得解脫故名爲智. 第三離欲者有二

種. 一切. 則是財物因緣外德. 二內. 離煩惱等

名爲解脫也. 所言自在者有八種. 一能作□

虛細身. 二輕微極妙心神無□. 三者遍滿虛

空. 四者得如意禪定. 五者得三世帝主. 六者

隨用一切塵一時能用. 七者不計屬他. 八者

去住自在無□. 具此四德以成己身也. 迦毘

羅見世間比沒盲闇起大悲心. □哉生死在

中	欄

盲闇中. 遍觀世間見一婆羅門姓阿修利. 千

年一祀天. 而迦毘羅在虛空中不現其身.  唯

其見赤色語阿修利. 汝戱耶. 答云戱. 如是至

千年已復來. 過第三千年方語云. 汝能修道

以. 不答云能. 卽爲說三苦. 一內苦謂風熱言

等. 從臍下是爲風處. 從臍上至心名熱處. 從

心已上名爲言處. 八分醫方能治此苦. 二外

苦謂虎狼等. 三天苦謂風雨等. 時婆羅門卽

便言受如說修行. 因說二十五諦. 度脫爲弟

子. 從是已來有迦毘羅. 故名世尊. 優樓迦此

云□□仙亦云□角仙亦云臭胡仙. 此人釋

迦未興八百年前已出世. 而白日造論夜半

遊行. 欲供養之當於夜半營辨飮食. 仍與眷

屬來受供養. 所說之經名衛世師. 有十萬偈

明於六諦. 因中無果神覺異. 義以斯爲宗. 勒

沙婆者此云苦行仙. 其人計身有苦樂二分.

若現世倂受苦盡而樂法自出. 所說之經名

尼健子有十萬偈. 如方便心論云. 有五智六

障四濁以爲經宗. 五智者謂聞智思智自覺

智慧智義智. 六障者. 一不見障. 苦受障. 三

愚癡障. 四命障. 五姓障. 六名障. 四濁者. 一嗔

二慢三貪四諂也. 而明因中亦有果亦無果.

亦一亦異以爲經宗. 故名世尊. 原仙人者. 外

道九十六種. 略擧前之五師等取諸異計也.

此之三師□是釋迦未興盛行天竺. 釋迦出

時但値十八一切智人. 釋此不同. 興皇法師

云. 初六人從聞慧生. 卽阿蘭迦蘭等. 中六人

從思慧生. 卽尼健子若提子等. 後六人從修

慧生. 謂須跋陀等. 什師云. 六師有三部. 大

下	欄

同小異皆以苦行爲本. 初六誦四韋陀. 中六

人稱一切智. 卽是六師. 後六得五神通. 詳此

意猶是十八人. 初是聞慧. 次是思慧. 後是修

慧也. 六師者. 一富蘭那迦葉. 迦葉姓生. 富蘭

那從母得名. 其人計斷. 謂無君臣父子因果

之義. 二末伽梨俱舍梨子. 俱舍梨子從母立

名. 末伽梨是字. 其人計一切法自然爲宗. 三

刪□夜毘羅○子. 毘羅○子是母. 從母立名.

刪□夜是字. 其人計道不須修. 經八萬劫自

然而得. 如轉縷丸於高山縷盡則止. 四阿耆

多翅舍欽婆羅. 阿耆多是字. 欽婆羅粗弊

衣名. 其人計身有苦樂二分現受苦盡樂法自

出. 第五迦羅鳩馱迦○延. 迦○延姓也. 迦羅

鳩馱是其母名. 其人計亦有亦無應物起見.

他問有耶答云有. 他問無耶答云無. 第六尼

□陀若提子. 若提子從母作名. 尼健陀是出

家總號. 其不人計業決定得報. 今雖修道不能

中斷也. 汝何以獨言下第二門明呵內. 內曰

下第四擧德顯人. 自上已來直辨人尊. 從此

已去擧法成人. 人無貴賤. 道在則尊故也. 佛

具二義故獨稱尊. 一者內德知於實相. 二者

外德巧說隨緣. 內知實相卽是波若. 外能巧

說所謂慈悲. 又內知實相卽是實慧. 外能巧

說名爲方便. 又內知實相名爲自覺. 外巧說

法名爲覺他. 自覺覺他故名爲佛獨名世尊.

卽□上二難. 一以獨佛爲尊故汝生疑爲過.

二者獨佛爲尊故我言無過. 外曰下第五

擧德齊內. 就文爲二. 第一正擧德成人第二

呵責論主. 初又二. 前總擧德成人. 次別明三

經數:一八二七

經名:百論疏卷上之中

頁數:二四五

上	欄

寶化世. 初明諸師亦具內外二德則同爲世

尊. 汝不應言獨佛是也. 如迦毘羅下第二廣

明三寶化世. 此中凡列十師. 一迦毘羅三寶

行世. 三優樓迦三寶行世. 三勒沙婆三寶行

世. 第四師以自餓爲道. 第五師以投淵心聖.

第六師以赴火爲道. 第七自墜高巖心道. 第

八以寂默爲道. 第九以常立爲道. 第十以持

牛戒爲道. 第之三師廣列經法以三寶行化.

後之七師直辨苦行而已. 迦毘羅謂佛寶. 弟

子謂僧寶. 僧□經謂法寶也. 僧□此云暇數

論. 明一切法不出二十五諦. 故一切法攝入

二十五諦中名爲暇數論. 說諸善法總相別

相者. 一云. 在家出家同受五戒名爲總相. 而

在家外道許有開通. 如遇難無全身故爲行

道故. 除牛餘者得餘. 如爲全身. 急難除金餘

者得盜. 於□戒中除暇婦善知識妻童女餘

者得開. 如不飮酒戒若至寒鄕天祀中得開

一百兩百. 如不妄語戒若遇急難亦得開道.

名爲別相. 又總萬法爲大有. 是爲總相. 甁衣

不同名爲別相. 知此總別二法名爲總別相.

智稱爲善法. 如佛一切智爲總相. 一切種智

爲別相也. 二十五諦者. 此論智度論金七十

論涅槃經□提首那及俱舍論此五處□解釋

之. 今略和會序其綱要. 所言冥諦者. 舊云. 外

道修禪得五神通. 前後各知八萬劫內事. 自

八萬劫外不能了知. 故云冥. 智度論云. 覺諦

者. 此是中陰識. 外道思惟. 此識爲從因緣得.

爲不從因緣. 若從因緣. 因緣是何物耶. 若不

從者. 那得此識. 旣思惟不能了知. 便計此識

中	欄

從前冥[&FFFF]#處生. 故稱冥諦. 亦名世性. 一切世

間以此冥諦爲其本性. 覺諦者. 中陰識卽是

覺諦. 以中陰識微弱異於木石之性故稱爲

覺. 我心者惑心. 稍粗持於我相故名我心. 卽

佛法識支. 以識支是染汚識外道謂爲我心.

從我心生五微塵者. 五微塵卽爲五諦. 我心

旣粗則外有五塵應之. 於佛法卽是名色支.

外道不達謂從我心生五微塵. 從五塵生五

大者. 五大卽爲五諦. 塵細大粗故從塵生大.

地具五塵. 水有四除香. 火具三塵除香味. 風

具二唯有聲觸. 空唯有聲. 外道云. 地藉塵多.

是故無力最在其上. 空藉塵小. 是故有力最

在其下. 此就成世界五輪而之. 成內身亦爾.

從五大生十一根者. 大是因. 根是果. 故從大

生根. 於佛法義卽是六入支已去也. 外道不

達謂從大成根. 十一根者. 謂眼耳鼻舌身意

手脚及大小二道及心平等根. 故云十一根.

眼等五種名爲知根. 謂能有所覺知. 手脚等

名五業根. 業是作用之名. 謂此五能有所造

作. 心平等根有二種釋. 一云. 實是心識之心

而稱平等者. 眼等五根各緣一塵. 心識能遍

緣五. 故云平等. 二云. □肉芙蓉心以爲平等.

以其處一身之中故云平等. 釋五大成五根

不同. 一云遍造. 是優樓迦義. 二云遍造. 遍造

者. 五大成眼根火大偏多. 色是火家心那. 眼

還見色. 五大成耳根空大偏多. 聲是空家心

那故耳還聞聲. 五大成鼻根地大偏多. 香是

地家心那故鼻還聞香. 五大成舌根水大偏

多. 味是水家心那故舌還知味. 五大成身根

下	欄

風大偏多. 觸是風家心那故身還覺觸. 次偏

造是迦毘羅義. 以色成火大. 火大成眼根. 眼

根還見色. 聲塵成空大. 空大成耳根. 耳根還

聞聲. 香塵成地大. 地大成鼻根. 鼻根還聞香.

味塵成水大. 水大成舌根. 舌根還知味. 觸塵

成風大. 風大成身根. 故身還覺觸. 五知根勝

故各用一大而成. 五業根劣故具五大而成.

心平等根有二釋. 若是肉心具五大所成. 心

識之心非大所造. □迦毘羅論. 是心識之心

以能分別故也. 問僧□計十一根. 衛世師計

幾根. 答婆沙云. 但計五根. 尼乾子計內外物

有命根. 故不斷生草不飮冷水. 復有外道什

百二十根. 謂兩眼兩耳兩 鼻孔舌身意命爲

十. 信等五根五受根合二十. 六道各二十故

百二十也. 及神爲主合二十五諦. 次迦毘羅

論明二十五諦者. 一者自性. 或名勝因. 以能

爲餘諦作因故. 或名冥. 難知曉故. 亦名衆生

性. 能成諸物故. 第二生大者. 或名覺或名相

等也. 次從大生慢. 慢或名二熾等. 次慢生五

塵. 五塵生十六法. 謂五大五知根五作業根

手脚及男女隨取一及取大遺. 大遺者棄於

糞故也. 幷及知者. 知者卽是我亦名總御. 故

爲二十五. 迦毘羅論問言. 云何分別本性反

異及知者. 答偈云. 本性非變異. 大等亦本反.

十六但反異. 知者非本反. 本性者. 能生一切

不從他生故稱本性. 本性能生大等. 是故偈

本名不從他生. 是故非反異. 覺與我心五塵

此七亦本亦反異. 大從本性生故反異. 能生

我慢故名本. 我慢從本大生故反異. 能生五

經數:一八二七

經名:百論疏卷上之中

頁數:二四六

上	欄

塵故名本. 塵從慢生故反異. 能生五大及諸

根故秤本. 聲塵生空及耳根故名本. 乃至香

生地及鼻根. 如是七2亦反異. 十六但反異

者. 五大五作根五知根及心. 此十六但從他

生不能生他. 故但反異. 知者非本非反異. 知

者是我. 我以知爲體. 我不從他生又不能生

他. 故非本非反異. 問五大生十一根. 五大何

故非本. 答詳彼義. 直明五塵生五大及十一

根. 不復明五大生十一根. 是故五大不名爲

本. 問世性生大等果者. 爲世性中有果. 爲無

果. 爲非有非無. 答金七十論破二家義立因

中有□. 一破勒沙婆因中非有非無. 若非有

則是無. 若非無則是有. 是有無相違不得一

處立. 如人死生不俱他. 二破衛世師因中無

果. 凡有五義不成. 一者無不可作故. 如沙中

無油終不可取沙作油. 如世性中有大等. 從

世性生大等也. 二必須取因者. 如心酪取乳

不取水也. 故知乳有酪性. 故世性中有大等

也. 三一切不生故者. 若因中無果. 則應一物

中生一切物. 而實不爾. 故知有果也. 四能作

所作故. 如陶師是能作故取土作甁. 不取草

等作甁. 故知因中有果. 故世性能作大等果.

則世性中有大等也. 五各隨因有果故. 如麥

還生麥等. 若因中無果則因果不相似. 以此

五事故破衛世師無立因中有果也. 問世性

與大等何異. 答略明九異. 一者因非因異. 世

性但是因. 十六法但是果. 大慢五塵此七亦

因亦果. 從世性生故是果. 能生他故爲因. 二

常無常異. 世性是常大等無常. 故五大沒歸

中	欄

五塵. 五塵沒歸慢. 慢沒歸大. 大沒歸世性. 世

性則常也.  三一多異. 世性唯是一. 多人所共

故. 大慢等則多. 人不同故也. 四遍不遍異.

世性與我遍一切處. 大等則不遍也. 五有事

不有事異. 大等申縮往還生死. 世性則不爾

也. 六沒不沒異. 大等諸物沒歸世性中. 世性

則不可沒. 世性無有流轉沒也. 七有形無形

異. 世性無形. 大等有形故有異. 八依他不依

他異. 如十六物依五塵. 乃至大依世性. 世性

無所依. 九從他不從他異. 大等從世性生. 故

依世性不得自在. 而世性無所依也. 問世性

與大九種不同. 復有同義不. 答除世性及我

餘二十三法皆有三. 一樂二苦三癡闇. 則知

世性中亦有三性也. 是名同義. 問相生有二.

一轉反生. 如乳作酪. 二不轉反生. 如母生子.

世性生大等. 是何生耶. 答是轉反相生也. 問

世性是一. 云何生二十三異法耶. 答如天雨

是一至地反成種種味. 後亦爾也. 問世性爲

自能生. 爲共他生. 答世性與我和合共生大

等. 餘不盡者如金七十論具釋. 次俱舍論與

此大同. 但初三云一喜樂二憂苦三癡. 餘者

□同. 詳此三. 非是別數. 猶屬二十四諦攝故.

上已論之竟也. 涅槃經□提首那與此有三

異. 一云. 男女二根此應取男根有二. 女根亦

二耳. 不爾略擧其一. 則大遺可知也. 二者二

十一法. 根本有三. 謂黑染粗. 黑卽無明. 染是

愛. 粗爲嗔. 釋此三有二. 一云. 此三屬覺諦

攝. 非二十五數. 二依金七十論. 此三猶是上

苦樂暗耳. 則屬二十四諦中故非別數也. 三

下	欄

者涅槃經不數我者. 當是略故也. 問有人言.

神伏爲冥. 神起爲覺. 是事云何. 答若爾則無

二十五諦. 今言冥者. 都是二十四諦之本故

名世間本性. 二十四諦都由冥有也. 淨覺分

者. 舊云覺有二種. 一垢二淨. 淨中有四. 一者

福德. 謂殺生祀天. 二者智慧. 謂二十五諦智.

三者不著. 謂四禪. 四者自在. 謂五通. 不淨覺

中亦四. □上四也. 謂罪癡著欲不自在. 今爲

明善法但擧淨不擧不淨. 故云分也. 依金七

十論. 覺諦有八分. 則四分名爲喜. 四分爲癡

暗. 喜四分者如上釋. 迦毘曇羅論中其已出竟.

□此四分卽是癡暗也. 優樓迦弟子下第二

師亦三寶化世. 優樓迦佛寶. 弟子僧寶. 衛世

師經爲法寶. 衛世師此云異勝論. 異於僧法

故秤爲異. 明義自在破他令2懷故秤爲勝. 今

言六諦者. 一陀羅驃. 秤爲主諦亦云所依諦.

謂地水火風空時方神意. 此九法爲一切物

主故云主諦. 又解. 一切法悉有依主. 故破神

品云. 黑是心那. 疊是陀羅尼驃. 破異品云. 甁是

陀羅驃. 一是心那. 故知依主通於萬法. 二者

心那. 此云依諦. 有二十一法. 謂一異合離數

量好醜八也. 次有苦樂憎愛愚智懃墮亦八

也. 次有五塵卽色聲香味觸也. 以五塵依地

水火風空五主諦也. 苦樂愚智等以神意二

主諦. 餘八通依. 三者□摩帝. 此云作諦. 謂擧

下屈申有所造作也. 四者三摩若帝. 此云總

相諦. 謂總萬法爲一大有等. 五毘尸沙諦. 此

云別相諦. 謂甁衣不同也. 六三摩婆夜諦. 此

云無障□諦. 如一柱色香遍有而不相障. 問

經數:一八二七

經名:百論疏卷上之中

頁數:二四七

上	欄

一切物皆具六諦也. 答具. 今略擧內外二物.

甁爲主塵依之. 卽依主二諦. 甁爲他所. 卽

是作諦. 甁有總別. 甁上五塵不相障□. 卽餘

三諦也. 身爲主二法依之. 一諸塵二心數. 身

有所作身具總別. 身上諸塵不相障□. 卽不

相障也. 俱舍論云. 地○脾此云物也. 但物有

九種. 一地二水三火四風五空六方七時八

我九心. 此九物有遍不遍. 地水火風心此五

物不遍. 空時方我此四則遍一切處. 此四物

別有合離法. 如行時擧一脚卽是離. 下脚著

地卽是合. 一切業行悉如是. 心那此云德而

有十七種. 一色二香三味四觸五聲六數七

量八名九合十離十一此十二彼十三智十四

苦十五樂十六憂十七憎. 依物住. 是物家德.

自有三類. 一能造. 如色等五是能造德. 色是

火德. 香是地德. 味是水德. 觸是風德. 聲是空

德也. 二數等有七種德. 是平等德. 此七通九

物德均故稱平等德. 三者智等有五德. 是我

德也. 心那非止有十七. 如法非法功用長短

老少等皆是心那. 此十七爲本也. 物唯自生

物不生德. 德唯自相生不生物. 由非類生故

不相生也. 物有三時. 一方便二正有三後有.

若□虛塵未與有和合時名方便爾時□虛塵

獨住未與大有合. 不可說有亦不可言無. 必

有故不如□角. □虛與大有合時卽生德. 於

物德中此德但是物德. 德亦非業. 德物有動

轉去來等名業. 九物中唯地水火風心五物

有□虛. 餘物無也. 心那諦中日三洗再供養

火等和合生神分善法者. 若樂愚智是心那

中	欄

帝體. 若能日三洗再供養火卽是智性. 若不

作者便是愚性. 所以於心那帝中明修行也.

外道謂□河是吉河. 入中洗者便得罪滅. 彼

見上古聖人入中洗浴便成聖道故. 就朝瞑

及日中三時洗也. 智度論破云. 河水旣洗罪

亦應洗福也. 再供養火者. 三洗明滅罪. 再供

養火爲欲生福. 外道謂火是天口. 故就朝暝

二時再供養火. 問外道何故謂火爲天口耶.

答俱舍論云. 有天從火中出語言. 諸天口中

有光明謂言是火. 故云天口. 方便心論云. 事

火有四法. 一辰朝禮敬. 二殺生祭祀. 三燃衆

香木. 四獻諸油燈. 問智度論云. 火本爲天口.

而今一切□. 此言何謂. 答外道謂火是天口.

正燒蘇等十八種物. 令香氣上達諸天. 天得

食之. 令人獲福. 將欲燒時前遣人□然後燒.

而今一切□者. 此是無常反異令一切淨不

淨悉皆燒之. 故云一切□. 和合生神分善法

者明崇. 向三洗以除罪. 再供養火以生福. 罪

滅福生與神和合. 神是常不可生. 但神爲主.

善依神生. 故言生神分善. 然神具生善惡. 今

但明善故稱爲分. 勒沙婆弟子誦尼□子經

者. 尼□子此云無結. 依經修行離煩惱結故

以爲名. 亦名那耶修摩. 舊云尼□子. 經說有

十六諦. 聞慧生八. 一天文地理. 二算數. 三

醫方. 四□術. 及四事陀故云八也. 次修慧生

八者. 修六天行爲六. 及事星宿天行爲七. 修

長仙行爲八. 問僧□二十五. 今偏明覺諦. 世

師偏引依諦. 今十六中用何諦耶. 答修長仙

法. 意欲捨無常苦故心常樂. 卽第十六諦也.

下	欄

又摩醯首羅天說十六諦義. 一量諦. 二所量.

三疑. 四用. 五譬喩. 六悉檀. 七語言分別. 八

思擇. 九決. 十論議. 十一修諸義. 十二壞義. 十

三自證. 十四難難. 十五諍論. 十六墮負. 量諦

者有四種. 一現知. 如眼見色耳聞聲等. 二比

知. 如見一分卽知餘分見煙知有火等. 三不

能知. 信聖人語. 四譬喩知. 如見日去等. 所量

者如身有我乃至解脫也. 疑者如見燮似人

等. 用者如依此物作事也. 譬喩者如見牛知

有水牛也. 悉檀者. 自對義由異他義. 如數人

根是實法論明根是假名等也. 語言分別者

分別自他義也. 思擇者思擇道理如此也. 決

者義理可決定也. 論議者由語言顯眞實道

理. 諸義以立眞實義. 壞義者由立難難他立

義. 證者五種.  一不定. 二相違. 三相生疑. 四

未成. 五卽時也. 難難者. 聞山林有白象. 難

草頭亦有白象. 諍論者有二十四種. 墮負者

如墮負論說. 此十六諦異勒沙婆十六諦也.

又有諸師下此皆勒沙婆部中枝流出也. 自

餓法者. 或一日食三果. 或吸風服蘇或服氣

也. 寂默者. 若提子論師說有六障六自在. 一

不見障. 二苦受障. 三愚癡障. 四命盡障. 五不

得好性障. 六惡名障. 若□此六障卽六自在.

其人立非有非無爲宗明一切法. 若言是有

無一法可取. 若言是無而萬物歷然. 以心取

境無境稱心. 以境取心無心稱境. 故云非有

非無. 默然無言. 持牛戒者如俱舍論說. 合眼

低頭食草以爲牛法. 彼見牛死得生天上. 卽

尋此牛. 八萬劫來猶受牛身. 不達爾前有於

經數:一八二七

經名:百論疏卷上之中

頁數:二四八

上	欄

天因. 謂牛死得生天. 是故相與持於牛戒. 成

論云. 持牛戒若成則墮牛中. 如其不成則入

地獄. 然外道苦行世人信之. 如見今人精進.

自言是道又爲他所信. 若聞本不生滅. 自不

能信他亦不信. 智度論明巧拙度. 須深得其

旨. 聲聞精進尙是苦道名爲□度. 外道苦行

非但拙亦不能度. 非但不度更增生死. 故

龍樹呵云. 是爲癡道. 法華明. 以苦欲捨苦. 爲

此起大悲. 四法受中卽是現苦後苦也. 何以

言獨佛能說耶此第二呵論主. 內曰是皆邪

見下第六懸非指後. 略有四意. 一云. 外道狂

謂實無此理. 如熱病人無物見物. 良醫總呵

之. 二者自有總立別破別立總破. 卽此文是

也. 三者且欲挫其立鋒令義勢萎折. 四欲引

彼令發後問. 所言皆邪見者外道所立. 於三

毒中是屬癡使攝. 以癡增上故名邪見. 雜阿

含云. 三事覆卽妙開則不妙. 一謂愚人. 二婆

羅門語. 三女人. 三事開則妙覆則不妙. 謂日

月及佛語. 論主今聞外人所說如其非妙. 是

故呵之. 雜阿含云. 虛空無足跡外道無沙門.

今論主知其無有正法. 是故總呵云邪見. 又

百論二種破外道. 二總破一切外道. 如此文也.

二從惡止已去竟論別破外道. 前總後別釋

破義之方也. 外曰佛說何等善法相下論有

三章. 初章已竟. 今是第二反邪歸正辨論大

宗. 就文爲二. 一者從此竟品明二善三空示

於始學入道之方. 謂申佛漸捨之敎. 第二從

破神品至破空品末明破邪歸正而正辨於破

邪. 就此二章亦得爲一亦得爲二亦得開三.

中	欄

所言一者. 雖在文前後不同同明破病顯道.

斯處無異也. 所言二者. 前後二章各爲二也.

初章二者. 一明依福捨罪. 二明依空捨福. 後

章二者. 一者破神品明衆生空. 二者破一品

下辨於法空. 言各三者. 此品一明捨罪. 二辨

捨福. 三明能捨空無相智. 卽品名三事. 謂捨

罪福. 後門三者. 一破神品明衆生空. 二破一

品至破常辨諸法空. 第三明破空一品空病

亦空. 卽淨名經有疾菩薩用三空自調. 就初

有三. 一依福捨罪. 二傍破吉義. 三伏流辨宗.

就初前問次答. 問有近遠三處生. 遠生者. 前

偈云諸佛世尊之所說. 外道初領偈但定其

人尊. 今此外曰領偈問人所說法. 故自上三

番正諍人眞僞. 從此竟論但諍法是非. 若卽

以此分章者. 論雖十品唯有二意. 一者諍人.

二者諍法也. 二從上佛知諸法實相明了無

□又能說深淨法生. 若我師皆是邪見不能

說深諍法者. 汝師說何等善法耶. 三近生者

外道前廣列十師. 論主總非皆云邪見. 外道

今問. 若我師所說□是邪見. 汝師說何善法.

內曰惡止善行下第二答也. 問佛敎無窮. 何

故偏答二善. 答凡有七義. 一者前敬讚三寶

乃至諍於眞僞. 此令外道□邪信正受於三

歸. 今明二善授其戒法故. 佛法大宗以歸戒

爲首. 二者示始學之方. 前明依福捨罪. 次依

空捨福. 故下文云生道次第法故如垢衣浣

染. 三者爲破外道顚倒. 殺生祀天以惡爲善.

言不行此事卽便是惡. 以善爲惡. 今欲示其

善惡之相. 故殺等諸惡宜應須止. 不殺等善

下	欄

宜應奉行. 故下云. 斷邪見故說是經. 卽其證

也. 四者外以二字總貫衆經. 內法亦明二善

該佛敎. 五者佛法大宗唯誡與勸. 惡止明諸

惡莫作. 謂誡門也. 善行則諸善奉行明勸門

也. 七佛相承未暇別戒已來皆前說通戒. 今

外道初入佛法未剃頭出家不得授其別戒.

宜前明通戒也. 六者爲明佛法遠難二邊顯

示中道. 惡止明其所離. 謂非有義. 善行明於

所得. 卽非無義. 非有非無故名中道. 七者一

切諸義無有定相. 隨問而答. 外人前旣問善.

今還答善也. 問前外曰何故無修□路而此

偈本有之. 答今見文意. 論主歸敬旣畢則登

高座. 仍□惡止善行. 但天親假勢發起前問

耳. 又遍釋二善有四義二義一義. 四義者. 惡

牒邪敎也. 止破邪也. 善牒正敎. 行勸修行也.

二義者. 前二破邪. 後二顯正也. 一義者. 惡止

者止凡夫二乘有所得生心動念身口意業.

皆違實相故是須止也. 止卽累無不寂. 善行

者實相法身是第一善. 令修行之謂德無不

圓也. 就天親釋中爲二. 前總後別. 就總別中

各有四. 總中四者. 一能說人二所說法三名

四義. 佛者明能說人也. 所以標佛者. 外道前

問佛說何等善法. 今還答之是故稱佛. 略說

善法二種者第二明所說. 諸佛說法有略有

廣. 今是攝廣爲略. 止相行相者第三列名. 息

一切惡下第四釋義. 問他釋二善其義云何.

答舊有四釋. 一云. 發無作爲止. 不發爲行. 二

云. 作止惡心行善是止. 不作止惡心直汎爾

而作名爲行善. 三云. 從息緣後生善體能止

經數:一八二七

經名:百論疏卷上之下

頁數:二四九

上	欄

惡爲止善. 從息緣後生善體不能止惡爲行

善. 四云. 從息緣後生爲止. 隨事起滅爲行. 成

論師又作四句. 一心止無作止. 二心行無作

行. 三心行無作止. 四心止無作行. 如人欲受

戒發初作止惡意. 請師僧等中間未發無作.

此是心止無作止. 心行無作行者. 卽是興心

正受戒時發無作也. 心行無作止者卽是道

定戒. 第四可知耳. 問道定心及無作屬何善.

答一釋云屬行善. 開善云. 定伏惑道斷惑. 從

伏斷惑心生無作是止善. 道定伏斷後心所

生善屬行. 又釋一切戒皆屬止善. 問攝善法

等三聚戒屬何善耶. 答一云. 攝律儀屬止餘

二屬行. 二云. 三種戒□是止善. 如動身口及

救戒心. 發得作戒. 從作戒卽生無作. 謂誓息

一切惡. 誓行一切善. 誓度一切衆生. □生三

釋無作. 如誓行一切善. 卽有攝善法無作生.

止不行一切善之惡也. 而後遂行一切善者.

此是隨順持戒耳. 不以此爲戒後不行一切

善. 卽破此戒. 攝衆生戒亦爾. 故三戒□屬止

善攝. 問今明二善與數論律師何異. 答語言

雖同其心則異. 他有惡可止有善可行. 故名

有所得義. 今明就道門. 本性淸淨未曾止與

不止行與不行. 但空倒衆生有惡無善. 今欲

拔其空倒故令止惡行善耳. 此是以倒善拔

其倒惡. 以輕出重也. 又他謂止行決定爲二.

令明止卽是行. 止一切有所得生心動念名

之爲止. 畢竟無所行稱之爲行. 今一往爲緣

故開之爲二. 雖說於二爲令衆生因二了於

不二. 故涅槃云. 善法惡法愚者謂二. 智者了

中	欄

達知其無二也. 而就善惡明三種義. 一習應

義. 菩薩從初發心不習善惡. 習無所應. 習無

所應故與波若相應. 卽是實慧. 二者方便能

有善惡二用卽鳥二翼義. 三者昔日覆惡開

善. 今雙開佛性善惡. 善如阿難羅云. 惡如善

星調達. 卽半滿義. 今此中正是習應義. 但習

應有二. 一漸捨習二頓捨習. 今是漸捨習也.

何等爲惡下第二別釋四字. 卽爲四別. 一一

中皆三. 謂標釋結. 今是標也. 身邪行下第二

釋. 就文爲三. 一明三惡二明十惡三明十惡

外惡. 此從略至廣也. 初明三惡者. 此義通於

淺深. 據淺而言. 凡夫三業行乖於三業之正

故名爲邪. 若深論者. 凡夫二乘有所得身口

意業悉違正道故秤爲邪. 身殺盜下第二明

十惡. 三惡則名略體廣. 十惡則名廣體略. 但

取根本業道故也. 殺具四緣. 一是衆生二衆

生想三起殺心四命斷. 盜亦四緣. 一知前物

屬他. 二作屬他想. 三欲作盜意. 四離本處. □

亦具四. 一知是前人二作前人想三作□意

四正行□. 然口意不必具四緣. 惡口直出惡

言以罵於他. 離他眷屬名爲兩舌. 餘□易知.

問曰. 口四. 身亦四不. 答亦具四. 智度論云身

口律儀有八種. 謂不惱害不劫盜不邪□. 不

妄語不兩舌不惡口不綺語不飮酒. 飮酒還

屬身攝. 故知身亦具四也

日論疏卷上之中(畢)

下	欄

百論疏卷上之餘

釋吉藏撰

復有十不善道下第三明十惡外惡. 又開二

別. 初明十惡所不攝惡. 二明十惡前後方便

惡. 十惡所不攝惡者. 十八部論明身口中有

八. 身中四者. 如鞭杖等不斷命. 此非殺業攝.

又如燒人屋卽失財或障他行施令傍人不得

財物□非盜業攝. 若俗人非時非處非道行

□名爲邪□. 若直爾摩觸非邪□攝. 此三是

身業攝. 非十惡攝. 故知身中有四. 口業又四.

故合有八種. 因嗔故妄語等. 故有口四業. 因

癡故起口四業. 故口具八種業. 因嗔癡起身

四. 復成八. 因貪起身口八. 合三八爲二十四

邪業. 依此復四種. 一信邪行此二十四. 二正

行二十四. 三敎他行二十四. 四見他行隨喜.

合成九十六. 此九十六中有正是十惡攝非

正十惡攝. 及十不善道下第二明十惡前後

方便惡. 如行杖有二. 一爲殺故行杖. 此是殺

家方便. 二直爾行杖. 但是身業. 謂十不善道

所不攝也. 何等爲止下釋止亦三. 謂標釋結.

釋中又三. 息惡不作者. 此第一句總釋止義.

若心中生下第二別釋受戒方法. 此中明三業

得戒. 一者上根人心生得戒. 隨大小乘. 大乘

人於佛像前或無佛像想念五師. 從今身盡

未來劫誓息. 一切惡. 誓修一切善. 誓度一切

衆生. 卽便得戒. 故普賢觀云. 但生心請五師.

不須和上及以□梨. 卽便得戒. 次中根入得

經數:一八二七

經名:百論疏卷上之下

頁數:二五○

上	欄

口語得. 如迦葉等自誓佛爲我爲弟子.

作是語時卽便發戒. 若受戒者. 謂下根人內

有心戒之心. 外具人法二緣. 方乃得戒. 人緣

謂十師. 法白四□磨. 問受菩薩戒具得心

生口語受戒三種不. 答得也. 八戒等亦爾. 但

多就師受耳. 問受菩薩戒具幾種受. 答通具

三受. 一就大乘師受. 二者若千里內無師就

像前受. 三直對想時方佛受. 出普賢觀經. 餘

戒亦通方例之. 又釋此文. 一人受戒必具三

業. 意爲心戒之心故云若心生. 口隨順師僧

故云若口語. 合掌禮拜卽是身業故云若受

戒. 問此中三種攝十種得戒盡不. 答十種得

戒不出三根及以三業. 今明此三則攝十種.

問□支佛於十種中是何得戒. 答依俱舍論

是自然得戒. 與佛同. 問佛定是何時得戒. 答

舊引二文明兩種得戒. 一引彌沙塞律十九

卷云. 佛剃頭著出家衣時得自然戒. 二用僧

祇律二十三卷. 云種智初心得戒. 有人會之

云. 依前得是共聲聞戒. 依後得不共聲聞戒.

故佛具二木叉. 今依俱舍論同僧祇. 所以爾

前不得戒勢. 若爾前得戒. 佛六年苦行受外

道法. 應當破戒. 而未得戒雖受外道法不破

戒也. 從今日終不復作下此第三明要期受

戒時有三. 一短時謂今旦至明旦. 二中時謂

盡形也. 三長時至佛. 以初時必同後則三種

有異. 是故今文但明要期前時不明後也. 問

無作於前何時生耶. 答成論師云. 從止惡心

第二念生無作心. 作是因無作是習果. 因果

不俱生故至第二念方生無作. 道定無作亦

中	欄

爾. 數人在道定心時有戒. 出道定心卽無. 論

人出定時亦成就. 屬行人故常有無作. 問於

衆生及草木發戒云何異. 答一云於衆生邊

別發多無作. 於草木邊總發一無作. 又釋. 衆

生與草木同. 於衆生邊總得一不在殺戒. 於一

一衆生邊皆得不殺戒. 以殺一一衆生皆犯

不殺戒故. 於草木邊總得一不殺草木戒. 別

於一一草木得無作戒. 以殺一一草木皆犯

此戒故. 問暇戒意本取不惱衆生. 云何於草

木發戒. 答以殺草木惱於衆生故就草木邊

暇耳. 數人但現在發戒. 以現在有衆生去來

無衆生. 問三歸爲屬止爲屬行. 答因三歸得

戒. 三歸屬行善. 戒屬止善. 問三歸止邪. 云何

屬行. 答雖復止邪意在歸向. 如下云布施雖

止□而善行爲本. 問俗人亦得授他八戒不.

答得也. 如夫前受後爲婦授. 如昔有輪王授

人八戒. 八戒旣爾. 五戒類然. 但多從出家人

受耳. 何等爲善下第三釋善亦三. 此總標也.

釋義有五. 一云. 善是符理惡是乖理. 二云. 善

是淸昇惡是腐墜. 三云. 善是利他惡是損他.

四云. 善是感樂惡是感苦. 五云. □有四義. 但

前二爲體後二爲用也. 身正下第二解釋

爲三. 一明三善二明十善三明十善外善. 初

如文. 身迎送下第二明於十善. 迎送□殺. 合

手□盜. 恭敬□□. □口四易知. 慈對嗔. 悲

對貪. 正見對邪見. 又不淨觀對貪. 慈悲觀對

嗔. 因緣觀對癡. 問前明十善與今何異. 答前

是止十善. 今是行十善. 如是種種淸淨法者

下第三明十善外善. 智度論問云. 尸羅總是

下	欄

一切戒. 不飮酒不過中食不杖加衆生是事

十善道不攝. 何故但說十善. 答云. 十善爲總

相戒. 別相則無量戒. 不飮酒不過中食入不

貪中攝. 不加衆生入不嗔中攝. 此明攝之則

入十善. 若不攝則不入也. 龍樹十住婆沙引

寶頂經明尸羅. 身口各有四種. 如前所說. 此

八種戒從受生. 身口心受合二十四戒. 敎他

受隨喜受修習行時亦二十四. 合九十六戒.

今但言十善戒者但是略說耳. 何等爲行下第

四釋行. 外曰汝經有過下第二傍破吉義. 問

何故傍破吉. 答上標二善總辨三世佛出世

大意. 謂誡惡勸善. 今總明破一切邪. 以一切

外道經初皆說吉. 此義旣破別一切邪破也.

若就外人難立名者. 論主標二善捨罪. 外道

始末凡有三雙六難. 第一作兩不吉難. 次作

兩顚倒難. 第三作兩煩重難. 論主通其六難.

卽明二善無不吉過離顚倒過非是煩重. 則

二善義成. 故得依之以捨罪. 問外人就何義

作六難耶. 答捨惡行善內外理同. 此不可咎.

但外人謂. 論主立言不巧故招六過也. 初二

難正在今文. 後四難在後流章也. 又初四字

標二善章門. 下六難六答都是科簡釋章門

也. 今前作有無二難者. 外人廣述師宗. 論主

撥云諸師內有邪見外不能說深淨法. 外人

仍問論主. 佛說何等善法. 論主答云. 惡止善

行. 外1今卽云. 若惡止善行有二不吉過. 一

者建惡在初故初不吉. 初旣不吉中後亦然.

法旣是惡則人非世尊. 行此法者不名上衆.

故三寶皆壞. 卽名有難. 二者一切諸經阿□